32006R0565
L 099/3
JURNALUL OFÍCIAL AL UNIUNII EUROPENE
REGULAMENTUL (CE) NR. 565/2006 AL COMISIEI
din 6 aprilie 2006
de impunere a unor cerințe de testare și informare în sarcina importatorilor sau producătorilor anumitor substanțe prioritare, în conformitate cu Regulamentul (CEE) nr. 793/93 al Consiliului privind evaluarea și controlul riscurilor prezentate de substanțele existente
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 793/93 al Consiliului din 23 martie 1993 privind evaluarea și controlul riscurilor prezentate de substanțele existente (1), în special articolul 10 alineatul (2),
întrucât:
(1)
Raportorii desemnați de statele membre în conformitate cu articolul 10 alineatul (1) din Regulamentul (CEE) nr. 793/93 au evaluat informațiile depuse de producători și importatori cu privire la anumite substanțe prioritare. În urma consultării acestor producători și importatori, raportorii au stabilit că este necesar, în scopul evaluării riscului, să solicite acestor producători și importatori depunerea unor informații suplimentare și să efectueze teste suplimentare.
(2)
Informațiile necesare pentru evaluarea substanțelor respective nu sunt disponibile de la producătorii sau importatorii anteriori. Producătorii și importatorii au verificat că testele asupra animalelor nu pot fi înlocuite sau limitate prin folosirea altor metode.
(3)
Prin urmare, este necesar să se solicite producătorilor și importatorilor de substanțe prioritare să depună informații suplimentare sau să efectueze teste suplimentare asupra acestor substanțe. Protocoalele prezentate Comisiei de raportori trebuie să fie folosite pentru realizarea acestor teste.
(4)
Dispozițiile prezentului regulament sunt conforme cu avizul comitetului instituit în temeiul articolului 15 din Regulamentul (CEE) nr. 793/93,
ADOPTĂ PREZENTUL REGULAMENT:
Articolul 1
Producătorii și importatorii de substanțe incluse în lista din anexă, care au depus informații în conformitate cu cerințele menționate la articolele 3, 4, 7 și 9 din Regulamentul (CEE) nr. 793/93, oferă informații și desfășoară testele indicate de anexă și înaintează rezultatele raportorilor relevanți.
Testele se realizează în conformitate cu protocoalele specificate de raportori.
Rezultatele se înaintează în termenele prevăzute de anexă.
Articolul 2
Prezentul regulament întră în vigoare în douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 aprilie 2006.